Kourtney Mary Kardashian blev født i Mill Valley. Hun er det ældste barn af advokaten Robert Kardashian og Kris Jenner (født Houghton) og søster til Kim, Khloé, og Rob Kardashian. Hun er også halvsøster til Kendall og Kylie Jenner, og har/havde 4 stedsøskende Brody Jenner, Brandon Jenner, Burt Jenner og Casey Jenner. Hun voksede op i Los Angeles, og er af armensk afstamning fra hendes fars side og skotsk og nederlandsk fra hendes mors. Hendes far, som var på O. J. Simpsons legal juridiske hold under hans mordsag, døde den 30. september, 2003. Hendes mor, Kris, blev skilt fra Robert Kardashian i 1990 og giftede sig med den tidligere olympiske deltager Bruce Jenner i 1991. Kris og Bruce annoncerede deres separation i oktober 2013, og blev officielt skilt 22. september 2014.  Personligt liv Kourtney har sønnen Mason Dash Disick (født den 14. december 2009), datteren Penelope Scotland Disick (født 8. juli 2012) og endnu en søn, Reign Aston Disick (født 14. december 2014, samme fødselsdag som sin storebror) med sin kæreste, Scott Disick. Rygterne begyndte at svirre hurtigt, da Scott Disick blev fotograferet i tæt samvær med sin ekskæreste. Herefter er det blevet bekræftet af flere tætte kilder, at Kourtney Kardashian har forladt Disick. Kourtney søger nu at få fuld forældremyndighed over parrets tre små børn. Kardashians familie og tætte venner har også vist deres fulde støtte til hende offentligt.